“(13) As Ek die hemel toesluit, dat daar geen reën is nie, of as Ek die sprinkaan beveel om die land af te eet, of as Ek pes onder my volk stuur, (14) en my volk, oor wie my Naam uitgeroep is, hulle verootmoedig en bid en my aangesig soek en hulle bekeer van hul verkeerde weë, dan sal Ék uit die hemel hoor en hulle sonde vergewe en hulle land genees. (15) Nou sal my oë oop wees en my ore luister na die gebed van hierdie plek.”
Vir baie Christene is dit vandag iets vreemds om te vas en te bid. Maar dit is nie vreemd aan die Ou of Nuwe Testament nie. Dit was ook nie iets vreemds in die vroeë Christelike kerk nie en ook nie in die tyd van die Hervorming en die eeue daarna nie.
Dankie dat jy steeds saambid. Hiermee ons gebed punte vir tydperk vanaf 29/10/2018. Ons dateer die gebed punte op +/- 2 weekliks, soos die Here ons lei.
Die punte is gerangskik dag vir dag sodat jy elke dag oor ‘n verkillende onderwerp kan bid. Ons bid in essensie vir dieselfde sake, die klem verskil soos die Here dit op ons hart lê. Ons volg die voorbeeld wat die Here self vir ons gee in die gelykenis van die onregverdige regter – God nooi ons uit om aanhoudend oor dieselfde sake te bid en nie moeg of moedeloos te word nie.